Okresná prokuratúra Nitra 
Damborského 1, 949 99 Nitra 1

Sp. zn. : 4 Pv 164/12/4403	Nitra, 21.9.2012
EEČ : 2-32-132-2012

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Nitra
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 936,00 € 
b.	Peňažná suma určená na všeobecne prospešné účely: 50,00 € 
c.	Konkrétny adresát peňažnej sumy určenej na všeobecne prospešné účely: Organizácia muskulárnych dystrofikov, Banšelova 4 Bratislava 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-306/NR-NR-2012.
obvinený  XXXXX  slobodne, vážne a určito vyhlásil, že spáchal skutok spočívajúci v tom, že dňa 08.02.2011 v čase 16:15 hod. v Nitre na ul. Štefániková 32, v herni Galaxy rozbil TFT monitor s touchscreenom na hracom automate Kajot MAX XX tým spôsobom, že päsťou udrel do monitoru uvedeného automatu, čím spôsobil spoločnosti ARIOLA s.r.o., XXXXX, so sídlom XXXXX, XXXXX škodu vo výške 936,- €;

-	obvinený XXXXX  uznal výšku škody uplatňovanú poškodenou spoločnosťou ARIOLA s.r.o., XXXXX v sume 936,- €;

-	dňa 02.04.2012 uzavrel obvinený s poškodenou spoločnosťou „Dohodu o postupnom splácaní pohľadávky, v ktorej sa zaviazal škodu vo výške 936,- € uhradiť pravidelnými mesačnými splátkami po 100,- € mesačne na účet poškodenej organizácie, pričom dohodnutý splátkový kalendár pravidelne dodržiava a doposiaľ zaplatil na účet poškodenej spoločnosti      400,- €;
a
-	dňa 23.07.2012 poukázal na účet Okresnej prokuratúry v Nitre, číslo účtu 1836496151/0200, peňažnú sumu vo výške 100,- EUR, určenú na všeobecne prospešné účely, z ktorej 50 % určil štátu  na pomoc poškodeným podľa osobitného zákona a 50 % občianskemu združeniu - Organizácia muskulárnych dystrofikov v SR, so sídlom Banšelova č. 4, Bratislava, IČO: 00624802 (číslo účtu 2624340950/1100 Tatra banka Bratislava).

Odôvodnenie: 
Policajt Obvodného oddelenia Policajného zboru XXXXX uznesením ČVS: ORP-306/NR-NR-2012 zo dňa 09.03.2012 podľa § 199 odsek 1 Trestného poriadku začal trestné stíhanie a tým istým uznesením podľa § 206 odsek 1 Trestného poriadku vzniesol obvinenie voči XXXXX  za prečin poškodzovanie cudzej veci podľa § 245 odsek 1) Trestného zákona na skutkovom základe uvedenom vo výrokovej časti tohto uznesenia.

	Preskúmaním súvisiaceho spisového materiálu ČVS: ORP-306/NR-NR-2012 bolo zistené, že obvinený XXXXX  sa svojím konaním dopustil spáchania prečinu poškodzovanie cudzej veci, pričom ide o prečin, za ktorý Trestný zákon ustanovuje trest odňatia slobody až na jeden rok, teda horná hranica trestu odňatia slobody pri tomto prečine neprevyšuje hornú hranicu trestu odňatia slobody uvedenú v § 220 odsek 1 Trestného poriadku.

	Obvinený XXXXX  a splnomocnený zástupca poškodenej spoločnosti ARIOLA s.r.o., XXXXX XXXXX uzavreli dňa 13.06.2012 v konaní pred probačným a mediačným úradníkom Okresného súdu v Nitre, XXXXX (č. k. 1M 6/2012) zmier, z obsahu ktorého vyplýva, že obvinený uznal výšku spôsobenej škody a urobil opatrene na náhradu škody spočívajúce v tom, že dňa 02.04.2012 uzavrel s poškodenou spoločnosťou „Dohodu o postupnom splácaní pohľadávky, v ktorej sa zaviazal škodu vo výške 936,- € uhradiť pravidelnými mesačnými splátkami po 100,- € mesačne na účet poškodenej organizácie, pričom dohodnutý splátkový kalendár pravidelne dodržiava a doposiaľ zaplatil na účet poškodenej spoločnosti      400,- €.

Obvinený XXXXX  slobodne, vážne, zrozumiteľne a určito vyhlásil, že spáchal skutok, pre ktorý je trestne stíhaný. 

	Obvinený XXXXX  dňa 23.07.2012 poukázal na účet Okresnej prokuratúry v Nitre, číslo účtu 1836496151/0200, peňažnú sumu vo výške 100,- EUR, určenú na všeobecne prospešné účely, z ktorej 50 % určil štátu  na pomoc poškodeným podľa osobitného zákona a 50 % občianskemu združeniu - Organizácia muskulárnych dystrofikov v SR, so sídlom Banšelova č. 4, Bratislava, IČO: 00624802 (číslo účtu 2624340950/1100 Tatra banka Bratislava) a túto sumu považuje prokuratúra za primeranú závažnosti spáchaného prečinu.

	Obvinený XXXXX splnomocnený zástupca poškodenej spoločnosti ARIOLA s.r.o., XXXXX XXXXX súhlasili s uzatvorením zmieru.

Z odpisu registra trestov obvineného XXXXX vyplýva, že doposiaľ nebol súdne trestaný. 

Zo správy Obvodného úradu v Nitre vyplýva, že obvinený XXXXX má záznam v evidencii priestupkov, avšak priestupková vec bola odložená podľa § 66 odsek 1 písmena b) Zákona o priestupkoch. 

Zo správy Mestského úradu v Nitre vyplýva, že správanie obvineného XXXXX nebolo zatiaľ prejednávané komisiou verejného poriadku. 

Vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, na osobu obvineného a na jeho osobné a majetkové pomery som dospela k záveru, že rozhodnutie o schválení zmieru a o zastavení trestného stíhania je dostačujúce. 

Preto som rozhodla tak, ako je to uvedené vo výrokovej časti tohto uznesenia.  

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Soňa Struhárová
prokurátorka